Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: 1. melléklet a 7/2009. (IX. 3.) MeHVM rendelethez
Paragraph Index: 59

4. A szakmai vizsgarészek alóli felmentés feltételei Az a jelölt, aki gazdasági felsõoktatásban szerzett oklevelet, a Statisztikai és gazdasági ügyintézõ szakképesítés szakmai vizsgáján felmentést kap – a 1968-06 Gazdálkodási feladatok (1. vizsgarész), a 2142-06 Pénzügyi és könyvvezetési alapfeladatok (2. vizsgarész) és a 1980-06 Ügyviteli feladatok (3. vizsgarész) vizsgafeladatainak teljesítése alól – azon vizsgarész esetén, amelynek követelményeit – a bemutatott igazolás alapján – a felsõoktatásban azonos tartalmú vizsga keretében teljesített. Az a jelölt, aki rendelkezik az 52 344 01 0000 00 00 Pénzügyi-számviteli ügyintézõ szakképesítéssel, az felmentést kap a 2142-06 Pénzügyi és könyvvezetési alapfeladatok (2. vizsgarész) teljesítése alól. Az a jelölt, aki rendelkezik az 52 3432 04 Pénzügyi-számviteli ügyintézõ szakképesítéssel, az felmentést kap a 1968-06 Gazdálkodási feladatok (1. vizsgarész) teljesítése alól. Az a jelölt, aki rendelkezik az 52 3432 03 Vállalkozási ügyintézõ szakképesítéssel, az felmentést kap a 1968-06 Gazdálkodási feladatok (1. vizsgarész) és a 1980-06 Ügyviteli feladatok (3. vizsgarész) teljesítése alól. Amennyiben a vizsgázó a szakképesítéshez rendelt vizsgarészek valamelyikének korábbi teljesítését igazolja – a 2143-06 Statisztikai feladatok (4. vizsgarész) és a 2144-06 Statisztikai szervezõi és elemzési feladatok (5. vizsgarész) kivételével – mentesül a vizsgarészek ismételt teljesítésének kötelezettsége alól.

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes